
	ATASKAITA

	DĖL BIRŠTONO SAVIVALDYBei nuosavybės teise priklausančio turto ir PATIKĖJIMO TEISE VALDOMO VALSTYBĖS TURTO ATASKAITOS UŽ 2012 METUS VERTINIMO

	


2013 m. rugpiūčio 13 d. Nr. 3- 17
                                                              ĮŽANGA

Vadovaudamasi Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsniu savivaldybei nuosavybės teise priklausančio turto ir patikėjimo teise valdomo valstybės turto ataskaitą (toliau–turto ataskaita) rengia Savivaldybės administracija  Vyriausybės nustatyta tvarka. Ataskaitoje teikiama informacija apie savivaldybei priklausantį turtą pinigine išraiška pagal jo rūšis ir savivaldybės turto valdytojus, savivaldybės turto valdytojų (biudžetinių įstaigų, išteklių fondų, savivaldybės įmonių) įsipareigojimus pagal įsipareigojimų rūšis ataskaitinių ir praėjusių ataskaitinių metų pabaigoje.

Savivaldybės turto ataskaita parengta vykdant Lietuvos Respublikos vietos savivaldos įstatymo 16 straipsnio 2 dalies 26 punkto, 27 straipsnio 9 dalies 10 punkto, 30 straipsnio 2 dalies 3 punkto, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalies, 21 straipsnio 3 ir 4 dalių nuostatas ir Birštono savivaldybės kontrolės ir audito  tarnybos 2013 metų veiklos planą. Birštono savivaldybės kontrolės ir audito tarnybos kontrolierė Zita Pranckevičienė atliko Savivaldybės administracijos pateiktos savivaldybei nuosavybės teise priklausančio turto ir patikėjimo teise valdomo valstybės turto 2012 metų ataskaitos auditą. Ataskaita ir išvada parengta atlikus Savivaldybės administracijos pateiktos savivaldybei nuosavybės teise priklausančio turto ir patikėjimo teise valdomo valstybės turto 2012 metų ataskaitos patikrinimą bei visų savivaldybės biudžetinių įstaigų pateiktų ataskaitų ir pirminių dokumentų, iš kurių šios ataskaitos buvo sudarytos, patikrinimus.
                   Turto ataskaitų patikrinimo pagrindinis tikslas buvo nustatyti, ar ataskaitos parengtos pagal Lietuvos Respublikos ir savivaldybės institucijų teisės aktų reikalavimus, nustatytus  ataskaitų rengimui. Taip pat įvertinti turto ataskaitų duomenų teisingumą bei pareikšti nuomonę dėl turto ataskaitų.


Audituojamas subjektas yra Birštono savivaldybės administracija, kuri pagal Lietuvos Respublikos vietos savivaldos įstatymo 30 straipsnio 2 dalies 3 punktą įstatymų nustatyta tvarka organizuoja ir kontroliuoja savivaldybės turto valdymą ir naudojimą.  Pagal Lietuvos Respublikos Vietos savivaldos įstatymo 30 straipsnio 2 dalies 3 punktą savivaldybės administracija yra atsakinga už turto ataskaitos parengimą ir pateikimą Savivaldybės kontrolės ir audito tarnybai ir su Savivaldybės kontrolierės audito ataskaita ir išvada–Savivaldybės tarybai.

Audituojamas subjektas - Birštono savivaldybės administracija, adresas Jaunimo g. 2,  LT-59206 Birštonas.


Audituojamu laikotarpiu Birštono savivaldybės administracijos direktoriaus pareigas ėjo  Valentinas Vincas Revuckas. 
                   Audito ataskaitoje pateikti audito metu atlikti ir nustatyti dalykai, o nuomonė dėl turto ataskaitos pareiškiama išvadoje.
I. SAVIVALDYBEI NUOSAVYBĖS TEISE PRIKLAUSANČIO  IR PATIKĖJIMO TEISE VALDOMO VALSTYBĖS TURTO Ataskaitos UŽ 2012 metus RENGIMO IR TEIKIMO tvarka
                    Valstybės ir savivaldybių turto valdymo, naudojimo ir disponavimo juo tvarką bei sąlygas, valstybės ir savivaldybių institucijų įgaliojimus šioje srityje nustato Lietuvos Respublikos valstybės ir savivaldybių turto valdymo, naudojimo ir disponavimo juo įstatymas. Savivaldybės, įstatymo nustatytais atvejais, valstybės turtą valdo, naudoja ir disponuoja juo patikėjimo teise.

Savivaldybei nuosavybės teise priklausančio ir patikėjimo teise valdomo valstybės turto savininko funkcijas, remdamasi įstatymais, įgyvendina Savivaldybės taryba. Savivaldybės taryba nustato nuosavybės teise priklausančio turto valdymo, naudojimo ir diosponavimo juo tvarką, išskyrus atvejus, kai ji nustatyta įstatymuose, taip pat priima sprendimus dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise. Savivaldybės įstaigos, įmonės ir organizacijos joms perduotą savivaldybės turtą valdo, naudoja bei disponuoja juo pagal įstatymus Savivaldybės tarybos sprendimų nustatyta tvarka. Pagal Birštono savivaldybės administracijos direktoriaus 2011 m. sausio 31 d. įsakymu Nr. AV-22 patvirtintą savivaldybės administracijos Ūkio, turto ir kaimo plėtros  skyriaus vyriausiojo specialisto pareigybės aprašymą, vienas iš šio specialisto uždavinių yra užtikrinti Savivaldybei perduodamo turto perėmimą bei savivaldybės patikėjimo teise valdomo valstybės turto ir savivaldybei nuosavybės teise priklausančio turto efektyvų valdymą, priežiūrą, apskaitą, apsaugą, naudojimą ir kt. Taip pat aprašyme yra nustatyta šio skyriaus specialisto funkcija perimti savivaldybės nuosavybėn įstatymais ar kitais būdais jai priskirtą turtą, vykdyti valstybės ir savivaldybės turto bei butų fondo apskaitą, rengti nekilnojamojo turto apskaitai reikalingą medžiagą. Pagal Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalį, ataskaitą apie savivaldybei nuosavybės teise priklausantį turtą ir patikėjimo teise valdomą valstybės turtą rengia savivaldybės administracija, vadovaudamasi Lietuvos Respublikos Vyriausybės 2001 m. spalio 17 d. nutarimu Nr. 1226, kurio nauja redakcija 2013m. balandžio 30  nutarimas Nr. 380 „Dėl savivaldybei nuosavybės teise priklausančio turto ir savivaldybės patikėjimo teise valdomo valstybės turto ataskaitos rengimo“ patvirtintomis ataskaitų formomis ir pateikti paaiškinimai turto metinėms ataskaitoms pildyti.

Savivaldybės turto ataskaitoje pateikti duomenys apie savivaldybei nuosavybės teise priklausatį turtą ir savivaldybės patikėjimo teise valdomą valstybės turtą  apie savivaldybės turto valdytojų biudžetinių įstaigų įsipareigojimus, kurie yra įtraukti į šių įstaigų finansinę atskaitomybę  bei apie jų patikėjimo teise valdomą savivaldybės turtą. Turto ataskaitose atspindėta informacija turi atitikti finansinės būklės ataskaitoje pateiktai informacijai bei prie finansinių ataskaitų pateiktai įvairių turto grupių turto valdymo, naudojimo ir disponavimo pokyčių analizei (aiškinamasis raštas), t. y. informacija apie žemės sklypus; informacija apie gyvenamąsias patalpas (įsigyta, parduota, išnuomota, pripažinta netinkamomis gyventi, nurašyta ir kt.; informacija apie negyvenamąsias patalpas (išnuomota, suteikta panaudos pagrindais, patikėjimo teise, privatizuota, perduota VĮ Valstybės turto fondui, kitoms institucijoms, įmonėms ir organizacijoms, kurioms savivaldybės turtas gali būti perduotas pagal teisės aktus, perimta savivaldybės nuosavybėn, laisvų, nurašytų, perduoto savivaldybės nuosavybėn bešeimininkio turto ir kt.), informacija apie inžinerinius statinius (kelius, aikšteles, vamzdynus, viadukus ir kt.; informacija apie statybos objektus; kita informacija apie turtą. 


Savivaldybei nuosavybės teise priklausančio ir patikėjimo teise valdomo valstybės turto apskaita tvarkoma Savivaldybės administracijoje, o savivaldybės biudžetinėms įstaigoms perduoto turto–šiose įstaigose. 


Iš pateiktų savivaldybės biudžetinių įstaigų, savivaldybės administracijos ir kitų įstaigų turto ataskaitų Savivaldybės administracijos ūkio, turto ir kaimo plėtros skyriaus vyriausioji specialistė Nijolė Vaitkevičienė parengė suvestinę savivaldybei nuosavybės teise priklausančio  turto ir patikėjimo teise valdomo valstybės turto 2012 m. ataskaitą bei vadovaudamasi Valstybės ir savivaldybių turto valdymo, naudojimo ir disponavimo juo įstatymo 15 straipsnio 3 dalimi pateikė Savivaldybės kontrolės ir audito tarnybai ir su Savivaldybės kontrolierės audito ataskaita ir išvada–Savivaldybės tarybai. Šio skyriaus vyriausios specialistės pareigybės aprašyme, kuris patvirtintas 2011 m. sausio 31 savivaldybės administracijos direktoriaus įsakymu Nr. AV-22, V skyriaus 7 punkte nurodyta funkcija – rengti dokumentus dėl savivaldybei nuosavybei teise priklausančio ir patikėjimo teise valdomo valstybės turto ir tvarkyti jo apskaitą bei 7.13. punkte–rengti ataskaitas pagal pareigybei priskirtų funkcijų sritis. 

II. TURTO ATASKAITŲ AUDITO TIKSLAI, APIMTIS IR METODAI

Turto ataskaitoje 3 grafoje administracija pateikė savivaldybės patikėjimo teise valdomo valstybės turto praėjusių metų pabaigos duomenis nefinansinio turto 535,8 tūkst. Lt balansinę vertę, bei  4 grafoje ataskaitinių metų pabaigos duomenis nefinansinio turto 496,9 tūkst. Lt balansinę vertę.

          Turto ataskaitoje 3 grafoje administracija pateikė savivaldybei nuosavybės teise priklausančio turto praėjusių ataskaitinių metų pabaigos duomenis  nefinansinio turto 143432,3 tūkst. Lt balansinę vertę, 28846,7 tūkst. Lt finansinį turtą, 2778,6 tūkst. Lt įsipareigojimus, bei 4 grafoje ataskaitinių metų pabaigos duomenis nefinansinio turto 150196,8 tūkst. Lt balansinę vertę,  31221,2 tūkst. Lt finansinį turtą ir 3382,6  tūkst. Lt įsipareigojimus.
          Nustatyta, kad administracija turto ataskaitą pateikė tokios sudėties, kokia nustatyta Lietuvos Respublikos Vyriausybės naujos redakcijos (2013-04-30 d. nut. Nr. 380) 2001-10-17 nutarimu Nr. 1226 „Dėl savivaldybei nuosavybės teise priklausančio turto ir savivaldybei patikėjimo teise valdomo valstybės turto ataskaitos rengimo“ patvirtintose formose ir paaiškinimuose turto ataskaitoms pildyti. Turto ataskaita parengta pagal savivaldybės administracijos ir biudžetinių įstaigų, sudarytas turto ataskaitas, kurios parengtos pagal 2012 metų finansinių ataskaitų duomenis.

         Vertinant 2012 metų suvestinę turto ataskaitą buvo apibendrinta duomenys visų savivaldybės biudžetinių įstaigų 2012 metų finansinės atskaitomybės duomenys, t. y. ilgalaikio materialiojo ir nematerialiojo, trumpalaikio turto ir atsargų likučiai, ilgalaikio materialiojo ir nematerialiojo turto 2012 metų finansinės būklės ataskaita, atsargų ir trumpalaikio materialiojo turto 2012 metų finansinės atskaitomybės priedai  prie 8-ojo, 12-ojo, 13-ojo ir kitų VSAFAS standartų, jų atitikimas su pirminiais įstaigų buhalteriniais duomenimis (turto registrais, Didžiąja knyga). Tikrinta įtraukto į balansą turto egzistavimas, jo įregistravimas Nekilnojamojo turto registre, ilgalaikio turto nusidėvėjimo apskaičiavimas, turto judėjimo (gavimas, nurašymas) apskaita, patikrinta ar turtas teisinga verte apskaitytas apskaitos registruose, ar yra turto dokumentai, ar visi turto sandoriai laiku ir teisingai apskaityti, turto ir piniginių lėšų inventorizacijos pravedimas, turto apsaugos ir vidaus kontrolės užtikrinimas. Patikrinta visų biudžetinių įstaigų turto ataskaitų informacijos perkėlimas į suvestinę savivaldybei nuosavybės teise priklausančio turto ir patikėjimo teise valdomo valstybės turto ataskaitą.


Atliekant 2012 metų suvestinės turto ataskaitos auditą, rengiant audito ataskaitą ir audito išvadą buvo siekiama:

                        - pareikšti nepriklausomą nuomonę apie savivaldybei nuosavybės teise priklausančio savivaldybės turto ir patikėjimo teise valdomo valstybės turto 2012 metų finansinę būklę ir pateikti Savivaldybės tarybai informaciją, reikalingą turto ataskaitai svarstyti;

                         - atskleisti savivaldybei nuosavybės teise priklausančio turto ir patikėjimo teise  valdomo valstybės turto apskaitos, valdymo, naudojimo ir disponavimo juo problemas ir pateikti rekomendacijas, kaip jas spręsti.
                         Atliekant savivaldybės administracijos, kitų biudžetinių organizacijų ir suvestinės  savivaldybei nuosavybės teise priklausančio turto ir patikėjimo teise valdomo valstybės turto ataskaitos auditą buvo įvertinta:

                         - ar turto ataskaitose nėra reikšmingų informacijos  iškraipymų, lyginant su finansinėmis ataskaitomis ir kitais pirminiais duomenimis, iš kurių jos buvo sudarytos, ar jos yra patikimos;

                         - ar turto ataskaitos parodo tikrą ir teisingą savivaldybei nuosavybės teise priklausančio turto ir patikėjimo teise valdomo valstybės turto finansinę būklę;

                         - ar turto ataskaitos tinkamai parengtos pagal Lietuvos  Respublikos galiojančius teisės aktų reikalavimus, nustatytus šioms  turto ataskaitoms parengti, bei jų rengimo principus; 

                         - ar turto ataskaitos teisingai, pagrįstai ir visais reikšmingais atžvilgiais atspindi savivaldybei nuosavybės teise priklausančio turto ir patikėjimo teise valdomo valstybės turto ir naudojamo turto vertę, ar jose pateikta informacija yra tiksli ir naudinga, taip pat įvertinti, ar sandoriai buvo sudaryti teisingai ir laikantis teisės aktų reikalavimų, ar Savivaldybės administracijoje ir kitose biudžetinėse įstaigose sukurta vidaus kontrolės sistema užtikrino, kad turtas būtų teisėtai, efektyviai ir taupiai naudojamas ir teisingai apskaitytas;

                          - biudžeto lėšų, skirtų turto įsigijimui, tikslinis panaudojimas, bei įsigyto turto apskaita ir atspindėjimas finansinėje atskaitomybėje.

                   Patikrinta, ar visų biudžetinių įstaigų turto ir įsipareigojimų vertė įtraukta į turto ataskaitas; ar turto ataskaitų 2012-12-31 būklės likučiai sutapo su 2013-01-01 būklės likučiais, patikrinta uždarų akcinių bendrovių Savivaldybei priklausančių akcijų skaičius ir vertė bei viešosiose įstaigose dalininkų kapitalas, patikrinta ar ataskaitose pateikti 2012 metų pradžios ir pabaigos duomenys yra palyginami, tai yra sugrupuoti pagal viešojo sektoriaus apskaitos ir atskaitomybės standartus, ar ataskaitose turtas ir įsipareigojimai įvertinti pagal teisės aktų reikalavimus, ar lizingo būdu įsigyto turto likutinė vertė sutapo su 2012 metų finansinių ataskaitų duomenimis.

Savivaldybės kontrolierė turto ataskaitų auditą atliko pagal Vietos savivaldos, Valstybės ir savivaldybių turto valdymo, naudojimo ir disponavimo juo įstatymų ir  audito reikalavimus. Turto ataskaitų patikrinimas ir vertinimas buvo atliktas taip, kad būtų pakankamas pagrindas nuomonei pareikšti.
                  Siekiant suplanuotų audito tikslų, patikrinta visi savivaldybės turtą valdantys subjektai, susipažinta su savivaldybės turto valdymo ir apskaitos procesais, įvertinta savivaldybės asignavimų valdytojų turto bei įsipareigojimų 2012 metų inventorizacijų atlikimas, Savivaldybės tarybos 2012 metų sprendimų dėl turto perdavimo, priėmimo bei investavimo vykdymas, patikrinta ar pagal Vyriausybės nutarimus ir Savivaldybės tarybos sprendimus visos turto operacijos užregistruotos buhalterinėje apskaitoje, patikrinta turto ataskaitų duomenų atitikimas finansinių ataskaitų duomenims. Turto ataskaitose pateiktų turto pokyčių analizės informacijos vertinimas apsiribojo patikrinant šioje dalyje pateiktų duomenų atitikimą kitų turto ataskaitų sudedamųjų dalių duomenims ir neapėmė informacijos apie Savivaldybės administracijos veiksmų valdant, naudojant turtą ir juo disponuojant pokyčius vertinimo. Įvertinta turto ataskaitų parengimo teisinės bazės pokyčiai, jų sudarymo šaltiniai ir metodai.
III. TURTO ATASKAITŲ UŽ 2012 METUS DUOMENŲ PATIKIMUMO   VERTINIMAS


Patikrinimo metu nustatyta, kad pateiktoje suvestinėje Birštono savivaldybės turto ataskaitoje savivaldybės patikėjimo teise valdomomas valstybės turtas 2012-01-01 būklei atvaizduota 535,8 tūkst. Lt, turėjo būti 611,3 tūkst. Lt nefinansinio turto likutinė vertė, 2012-12-31 parodyta 496,9 tūkst. Lt teisingai. Savivaldybei patikėjimo teise valdomo valstybės turto turi šios biudžetinės įstaigos ir 2012-01-01 būklei atvaizdavo sekančiai: Savivaldybės administracija 482,4 tūkst. Lt, atvaizdavo teisingai, Birštono viešoji biblioteka parodė 9,3 tūkst. Lt, turėjo būti 38,3 tūkst.Lt, Birštono vienkiemio darželis mokykla šio turto  neparodė, turėjo būti 12,5 tūkst. Lt, BĮ Birštono miesto tvarkymo tarnyba parodė 44 tūkst. Lt teisingai, Birštono kultūros centras šio turto  neparodė, turėjo būti parodyta 34 tūkst. Lt. Visos organizacijos 2012-12-31  šį turtą atvaizdavo teisingai. Iš viso suvestinėje turto ataskaitoje savivaldybės patikėjimo teise valdomo turto 2012-12-31  yra 496,9 tūkst. Lt.
            Vertinant, ar ataskaitoje teisingai pateiktas savivaldybės patikėjimo teise valdomas valstybės turtas, peržiūrėta Lietuvos Respublikos Vyriausybės 2012 metų nutarimai dėl turto perdavimo savivaldybei, taip pat Švietimo ministerijos ir kitų ministerijų raštai dėl turto perdavimo ir savivaldybės tarybos 2012 metų sprendimai dėl sutikimo perimti perduodamą turtą bei perdavimo–priėmimo aktai. Šios peržiūros metu įvertinta, kurį valstybės turtą Vyriausybė perdavė Savivaldybės nuosavybėn, o kurį valdyti ir naudoti patikėjimo teise valstybės perduotoms funkcijoms vykdyti. Be to patikrinta, ar Savivaldybei perduotas valstybės turtas užregistruotas savivaldybės administracijos arba biudžetinių įstaigų apskaitoje, ar atitinkamai atvaizduotas 2012 metų turto ataskaitose. 


Lietuvos Respublikos Vyriausybės nutarimais perduodamas turtas savivaldybės nuosavybėn arba valdyti patikėjimo teise, šių nutarimų pagrindu, ministerijos savo raštais ir turto perdavimo - priėmimo aktais perduoda turtą savivaldybei.

Tikrinant savivaldybei nuosavybės priklausančio turto atvaizdavimą turto ataskaitose ir finansinėse ataskaitose vertinta, ar biudžetinių įstaigų ir savivaldybės administracijos buhalterinėje apskaitoje užregistruoti ir ataskaitoje atvaizduoti turto vertės pokyčiai dėl turto įsigijimo ir perdavimo, likvidavimo bei ataskaitos duomenų šaltinių patikimumas. Tuo tikslu patikrinta Savivaldybės tarybos sprendimų turto valdymo klausimais pagrindu atliktų ūkinių operacijų su turtu registravimas buhalterinėje apskaitoje bei savivaldybės administracijos Apskaitos ir biudžeto skyrių ir biudžetinių įstaigų sudarytų turto ataskaitų duomenų atitikimas 2012 metų finansinės atskaitomybės ir išlaidų sąmatų vykdymo balansų duomenims.

         Pagal suvestinės turto ataskaitos savivaldybei nuosavybės teise priklausančio turto 2012-01-01 duomenis savivaldybės nefinansinis turtas parodytas 143432,3 tūkst. Lt, turėjo būti 143356,8 tūkst. Lt, finansinis turtas parodyta 28846,7 tūkst. Lt, turėjo būti  26065,3 tūkst. Lt, įsipareigojimai parodyta 2778,6 tūkst. Lt, turėjo būti 5578,8 tūkst. Lt; 2012-12-31 atvaizduota nefinansinis turtas 150196,8 tūkst. Lt parodyta teisingai, finansinis turtas atvaizduota 31221,2 tūkst. Lt, turėjo būti 25615,8 tūkst. Lt, įsipareigojimai parodyta 3382,6 tūkst. Lt, turėjo būti  8658,2 tūkst. Lt. Tikrinant šį turtą neatitikimai nustatyti bidžetinių įstaigų turto ataskaitose sekančiai: 
              Savivaldybės administracijos biudžeto skyriaus turto ataskaitoje ataskaitinių metų pradžioje pinigai parodyta 1381,6 tūkst. Lt, reikėjo parodyti 1445,9 tūkst. Lt, pabaigoje parodyta 403,7  tūkst. Lt, reikėjo parodyti 430,9 tūkst. Lt, kitas finansinis turtas metų pradžioje turi būti 1005,2 tūkst. Lt, pabaigoje – 1358,6 tūkst. Lt, įsipareigojimų dalyje paskolos metų pradžioje – 2744,8 tūkst. Lt, metų pabaigoje – 5192,5 tūkst. Lt iš jų metų pradžioje trumpalaikės – 1000,0 tūkst. Lt, ilgalaikės – 1744,8 tūkst. Lt, metų pabaigoje trumpalaikės – 2700,0 tūkst. Lt, ilgalaikės – 2492,5 tūkst.Lt, kiti įsipareigojimai turi būti metų pradžioje – 65,4 tūkst. Lt, metų pabaigoje – 36,5 tūkst. Lt, iš jų palūkanos už paskolas metų pradžioje – 1,1 tūkst. Lt metų pabaigoje – 9,3 tūkst. Lt, kiti įsipareigojimai metų pradžioje – 64,3 tūkst. Lt, metų pabaigoje – 27,2 tūkst. Lt, po to keitėsi ir suminės eilutės.
             Savivaldybės administracijos apskaitos skyriaus turto ataskaitoje ataskaitinių metų pabaigoje akcijos akcinių bendrovių parodyta 22924,2 tūkst. Lt, turėjo būti parodyta 22975,1 tūkst. Lt, o viešųjų įstaigų parodyta 331,8 tūkst. Lt, turėjo būti parodyta 280,9 tūkst. Lt., kitas finansinis turtas ataskaitinių metų pradžioje parodyta 601,4 tūkst. Lt, reikėjo – 120,2 tūkst. Lt, pabaigoje parodyta 1111,5 tūkst. Lt, reikėjo – 46,8 tūkst. Lt, prekybos skolos metų pradžioje parodyta 120,2 tūkst. Lt, reikėjo – 92,96 tūkst. Lt, metų pabaigoje parodyta 46,8 tūkst. Lt, reikėjo – 35,8 tūkst. Lt, kitas finansinis turtas metų pradžioje parodyta 481,1 tūkst. Lt, reikėjo – 27,3 tūkst. Lt, metų pabaigoje parodyta 1064,7 tūkst. Lt, reikėjo – 11,0 tūkst. Lt, po to ketėsi ir suminės eilutės.
            Birštono vienkiemio darželis mokykla finansinės būklės ataskaitoje ataskaitinių metų pradžioje ir pabaigoje mokėtinas sumas į biudžetą parodė į sukauptas mokėtinas sumas, dėl to finansinės būklės ataskaitoje mokėtinos sumos į biudžetus turėjo būti metų pradžioje – 0,7 tūkst. Lt ir metų pabaigoje – 1,2 tūkst. Lt, sukauptos mokėtinos sumos metų pradžioje parodyta 20,1 tūkst. Lt, reikėjo parodyti 19,4 tūkst. Lt, metų pabaigoje parodyta 31,9 tūkst. Lt, reikėjo parodyti 30,7 tūkst. Lt. po to keitėsi ir suminės eilutės.
              Birštono muziejus finansinės būklės ataskaitoje ataskaitinių metų pradžioje ir pabaigoje gautinas sumas už turto naudojimą parodė į sukauptas gautinas sumas, dėl to finansinės būklės ataskaitoje gautinos sumos už turto naudojimą metų pradžioje turėjo būti 4,2 tūkst. Lt ir metų pabaigoje – 5,7 tūkst. Lt,  sukauptos gautinos sumos metų pradžioje parodyta 19,2 tūkst. Lt, reikėjo parodyti 14,98 tūkst. Lt, metų pabaigoje parodyta 21,0 tūkst. Lt, reikėjo parodyti 15,3 tūkst. Lt, todėl neteisingai atspindėta ir turto ataskaitoje  kitas finansinis turtas metų pradžioje parodyta 4,8 tūkst. Lt, reikėjo parodyti 8,99 tūkst.Lt, metų pabaigoje parodyta 2,6 tūkst. Lt, reikėjo parodyti 7,1 tūkst. Lt. nefinansinis turtas eilutėje kitos mašinos ir įrenginiai metų pradžioje parodyta 40,0 tūkst. Lt, reikėjo parodyti 29,9 tūkst. Lt, metų pabaigoje parodyta 29,0 tūkst. Lt, reikėjo parodyti 23,69 tūkst. Lt, eilutėje kitas ilgalaikis materialus turtas metų pradžioje  reikėjo parodyti 10,06 tūkst. Lt, neparodyta, metų pabaigoje – 5,41 tūkst. Lt, neparodyta, po to keitėsi ir suminės eilutės.
              Meno mokykla finansinės būklės ataskaitoje ataskaitinių metų pradžioje ir pabaigoje mokėtinas sumas į biudžetus parodė į sukauptas mokėtinas sumas, dėl to finansinės būklės ataskaitoje mokėtinos sumos į biudžetus metų pradžioje turėjo būti parodyta 4,8 tūkst. Lt metų pabaigoje – 4,5 tūkst. Lt, o sukauptos mokėtinos sumos metų pradžioje parodyta 71,99 tūkst. Lt, reikėjo parodyti 67,15 tūkst. Lt, metų pabaigoje parodyta 71,79 tūkst. Lt, reikėjo –67,26 tūkst. Lt, todėl neteisingai atspindėta ir turto ataskaitoje įsipareigojimuose eilutėje 5.6 metų pradžioje parodyta 71,99 tūkst. Lt, reikėjo parodyti 67,15 tūkst. Lt metų pabaigoje parodyta 71,79 tūkst. Lt, reikėjo – 67,26 tūkst. Lt po to keitėsi ir suminės eilutės.
              Birštono kultūros centro turto ataskaitoje gautinose sumose eilutėje prekybos skolos ir avansai ataskaitinių metų pradžioje parodyta 36,67 tūkst. Lt, reikėjo parodyti 36,29 tūkst. Lt, eilutėje kitas finansinis turtas ataskaitinių metų pradžioje parodyta 67,29 tūkst. Lt, reikėjo parodyti 11,37 tūkst. Lt, metų pabaigoje parodyta 95,68 tūkst. Lt, reikėjo – 8,89 tūkst. Lt, po to keitėsi ir suminės eilutės.
              BĮ Nemajūnų dienos centras turto ataskaitos eilutėje kitas finansinis turtas ataskaitinių metų pradžioje parodyta 16,44 tūkst. Lt, nereikėjo rodyti, metų pabaigoje parodyta 45,47 tūkst. Lt, nereikėjo rodyti, įsipareigojimuose 5.6. eilutėje ataskaitinių metų pabaigoje parodyta 39,47,0 tūkst. Lt, reikėjo – 39,15 tūkst. Lt, po to keitėsi ir suminės eilutės.

             BĮ Birštono miesto tvarkymo tarnybos turto ataskaitoje finansinis turtas eilutėje prekybos skolos ir avansai ataskaitinių metų pradžioje parodyta 15,29 tūkst. Lt, reikėjo parodyti 11,21 tūkst. Lt, metų pabaigoje parodyta 75,59 tūkst. Lt, reikėjo – 72,15 tūkst. Lt, eilutėje kitas finansinis turtas ataskaitinių metų pradžioje parodyta 165,49 tūkst. Lt, reikėjo parodyti 4,07 tūkst. Lt, metų pabaigoje parodyta 182,8 tūkst. Lt, reikėjo – 2,77 tūkst. Lt, įsipareigojimuose 5.6. eilutėje ataskaitinių metų pabaigoje parodyta 152,16 tūkst. Lt, reikėjo – 150,84 tūkst. Lt,  finansinės būklės ataskaitoje ataskaitinio laikotarpio pabaigoje mokėtinos sumos į biudžetus  parodyta į sukauptas mokėtinas sumas, dėl to finansinės būklės ataskaitoje ataskaitinio laikotarpio pabaigoje turėjo būti parodyta 0,66 tūkst. Lt, sukauptos mokėtinos sumos ataskaitinio laikotarpio pabaigoje parodyta 152,16 tūkst. Lt, reikėjo – 151,50 tūkst. Lt, po to keitėsi ir suminės eilutės.
               Birštono vaikų lopšelis–darželis „Vyturėlis“ finansinės būklės ataskaitoje ataskaitinio laikotarpio pabaigoje dalį sukauptų gautinų sumų 30,21 tūkst. Lt parodė eilutėje gautinos finansavimo sumos, dėl to ataskaitinio laikotarpio pabaigoje sukauptos gautinos sumos parodyta 47,18 tūkst. Lt, reikėjo parodyti 77,39 tūkst. Lt. Turto ataskaitoje nefinansinis turtas eilutėje baldai ir biuro įranga ataskaitinio laikotarpio pradžioje parodyta 12,69 tūkst. Lt, reikėjo parodyti 5,28 tūkst. Lt pabaigoje parodyta 8,34 tūkst. Lt, reikėjo – 3,53 tūkst. Lt, eilutėje kitas ilgalaikis materialus turtas ataskaitinio laikotarpio pradžioje turėjo būti parodyta 7,41 tūkst. Lt, neparodyta, pabaigoje – 4,81 tūkst. Lt, neparodyta, finansinis  turtas eilutėje prekybos skolos ir avansai ataskaitinio laikotarpio pradžioje parodyta 0,64 tūkst. Lt, reikėjo – 5,88 tūkst. Lt ataskaitinio laikotarpio pabaigoje parodyta 0,0 tūkst. Lt, reikėjo parodyti 11,44 tūkst. Lt, eilutėje kitas finansinis turtas ataskaitinio laikotarpio pradžioje parodyta 74,24 tūkst. Lt, reikėjo – 0,0 tūkst. Lt, pabaigoje parodyta 88,83 tūkst. Lt, reikėjo – 0,0 tūkst. Lt, įsipareigojimuose 5.6. eilutėje ataskaitinio laikotarpio pradžioje parodyta 54,32 tūkst. Lt, reikėjo – 49,08 tūkst. Lt, pabaigoje parodyta 78,12 tūkst. Lt, reikėjo – 66,68 tūkst. Lt, po to keitėsi ir suminės eilutės.
                Birštono sporto centro turto ataskaitoje įsipareigojimuose 5.1 eilutėje ataskaitinio laikotarpio pabaigoje parodyta 0,04 tūkst. Lt, reikėjo parodyti 64,24 tūkst. Lt, po to keitėsi ir suminės eilutės.
               Birštono gimnazija turto ataskaitoje eilutėje kitas finansinis turtas ataskaitinio kaikotarpio pradžioje parodė 291,84 tūkst. Lt, reikėjo parodyti 0,0 tūkst. Lt, pabaigoje parodė -288,42 tūkst. Lt, reikėjo parodyti 0,0 tūkst. Lt, po to keitėsi suminės eilutės. 

               Patikrinimo metu nustatyti neatitikimai biudžetinių įstaigų, Savivaldybės administracijos apskaitos ir biudžeto skyrių savivaldybės nuosavybės teise priklausančio turto ir savivaldybės patikėjimo teise valdomo valstybės turto ataskaitose praėjusių metų pabaigoje ir ataskaitinių metų pabaigoje ištaisyti, parengtos patikslintos turto ataskaitos, kurių duomenys atitinka su finansinių ataskaitų duomenimis, ir pateiktos savivaldybės administracijai, pagal kurias parengta patikslinta suvestinė turto ataskaita. 
              Patikslintoje suvestinėje turto ataskaitoje savivaldybei nuosavybės teise priklausančio nefinansinis turtas 2012-01-01 duomenimis parodyta 143356,84 tūkst. Lt, iš jo ilgalaikis materialus turtas – 141290,59 tūkst. Lt, ilgalaikis nematerialus turtas – 1714,54 tūkst. Lt, atsargos – 351,71 tūkst. Lt, finansinis turtas atvaizduota 26065,33 tūkst. Lt, iš jo pinigai – 1537,72 tūkst. Lt, nuosavybės vertybiniai popieriai – 23278,12 tūkst. Lt, kitas finansinis turtas – 1249,51 tūkst. Lt, įsipareigojimai – 5578,76 tūkst. Lt, iš jų trumpalaikės paskolos – 1000,00 tūkst. Lt, ilgalaikės paskolos – 2020,50 tūkst. Lt, kiti įsipareigojimai – 2558,27 tūkst. Lt. 2012-12-31 duomenimis nefinansinis turtas parodyta 150196,84 tūkst. Lt, iš jo ilgalaikis materialus turtas – 148687,83 tūkst. Lt, ilgalaikis nematerialus turtas – 1125,56 tūkst. Lt, atsargos –383,45 tūkst. Lt, finansinis turtas parodyta 25615,9 tūkst. Lt, iš jo pinigai – 792,22 tūkst. Lt, nuosavybės vertybiniai popieriai – 23256,08 tūkst. Lt, kitas finansinis turtas – 1567,49 tūkst. Lt, įsipareigojimai – 8658,17 tūkst. Lt, iš jo trumpalaikės paskolos – 2700,00 tūkst. Lt, ilgalaikės paskolos – 2679,76 tūkst. Lt, kiti įsipareigojimai – 3278,41 tūkst. Lt. Patikslintoje suvestinėje turto ataskaitoje savivaldybės patikėjimo teise valdomo valstybės turto 2012-01-01  duomenimis nefinansinis turtas atvaizduota 611,28 tūkst. Lt, iš jo  ilgalaikis materialus turtas – 611,28 tūkst. Lt, 2012-12-31 duomenimis nefinansinis turtas parodyta 496,94 tūkst. Lt, iš jo ilgalaikis materialus turtas – 496,94 tūkst.Lt. Patikslintoje suvestinėje turto ataskaitoje duomenys atitinka su tikslintomis įstaigų finansinės būklės ataskaitomis ir pirminiais dokumentais iš kurių jos buvo sudarytos bei su tikslintina suvestine finansinės būklės ataskaita. 
            Savivaldybės  mokėtinos sumos (įsipareigojimai) lyginant su 2011 metais 3079,41 tūkst. Lt padidėjo, tai įtakojo  paimtos 2700 tūkst. Lt trumpalaikė ir 2679,76 tūkst.  Lt ilgalaikė paskolos. Daugumoje Savivaldybės  įsiskolinimai yra už einamą mėnesį, didžiausias įsiskolinimas yra savivaldybės administracijoje Biudžeto skyriuje – 5228,99 tūkst. Lt, Apskaitos skyriuje - 2457,73 tūkst. Lt, visų biudžetinių įstaigų įsipareigojimai yra už einamojo mėnesio elektros energiją, šildymą, vandenį ir kt.  Savivaldybės gautinos sumos lyginant su 2011 metais 317,98 tūkst. Lt padidėjo, iš jų prekybos skolos ir avansai ataskaitinio laikotarpio pabaigoje yra 185,31 tūkst. Lt, daugiausia tiekėjai ir kiti skolininkai yra įsiskolinę Savivaldybės administracijai –35,79 tūkst. Lt (su ilgalaikiais įsiskolinimais -178,15 tūkst. Lt).
           Savivaldybės administracija turi senaties ilgalaikių skolininkų, t. y.  didžiausią senaties ilgalaikę skolą Savivaldybės administracijai turi VŠĮ Chomičiaus krepšinio mokykla  už nuomą – 117,29 tūkst. Lt (įvykus teismui perduota anstoliams išieškojimui), E. Benaitienės skola – 15,0 tūkst. Lt tai Savivaldybės suteikta paskola iš verslo skatinimo fondo, (įvykus teismui perduota anstoliams išieškojimui), R. Vyšniausko skola – 11,01 tūkst. Lt už automobilio remontą (moka dalimis), V. Baškio – už nuomą 1,3 tūkst. Lt. Birštono miesto gyventojų už komunalinius patarnavimus senaties įsiskolinimas – 11,73 tūkst. Lt, socialinio būsto nuomininkų įsiskolinimas – 11,48 tūkst. Lt. Birštono kultūros centrui ilgalaikis debitorinis įsiskolinimas yra UAB „Vilbana“ už pastato nuomą –  31,49 tūkst. Lt, iš jų – 8,89 tūkst. Lt delspinigiai (įvykus  teismui skolos ir delspinigiai nepriteista iš UAB „Vilbama“ mokėti Birštono kultūros centrui).
                   Peržiūrėjus 2012 metais savivaldybės administracijos ir biudžetinių įstaigų ilgalaikio ir trumpalaikio turto bei atsargų apskaitos dokumentus bei ūkines operacijas, reikšmingų pažeidimų ar neatitikimų nenustatyta. Tai leidžia teigti, kad turto ir atsargų ūkinės operacijos priskirtinos normaliai įstaigų ūkinei veiklai. Ūkinės operacijos, susijusios su turto įsigijimu 2012 metais atvaizduotos apskaitoje, ilgalaikio, trumpalaikio turto ir atsargų judėjimo ir apskaitos registruose, kurių duomenys sutinka su Didžiosios knygos bei finansinės būklės ataskaitų duomenimis.

         Apibendrinus Savivaldybės administracijos ir kitų biudžetinių įstaigų 2012 m. turto ataskaitų, finansinės būklės ataskaitų ir kitų buhalterinių dokumentų patikrinimo rezultatus, kurių pagrindu buvo vertinama, kaip yra valdomas savivaldybei nuosavybės teise priklausantis turtas ir patikėjimo teise valdomas valstybės turtas ir kaip juo disponuojama, nustatyta, kad per 2012 metus šio turto apskaita nepasikeitė, nevedama bendra viso Savivaldybės turto apskaita, dalis turto (muziejinės vertybės) lieka  neįvertinta, dalis turto dar yra  neįregistruota Nekilnojamojo turto registre. Išskyrus paminėtus dalykus  turto ataskaita parodo tikrą ir teisingą esamą savivaldybei nuosavybės teise priklausančio turto ir patikėjimo teise valdomo valstybės turto finansinę būklę.                       

           Audito metu savivaldybės administracijoje ir kitose biudžetinėse įstaigose su paminėtais nustatytais neatitikimais supažindinti atsakingi darbuotojai, pateiktos rekomendacijos klaidoms ir neatitikimams ištaisyti bei jų išvengti ateityje.

            Vertinant turto ataskaitų duomenų patikimumą, atkreipiant dėmesį į audito ataskaitoje išdėstytus dalykus, nustatyta, kad patikslintose turto ataskaitose nėra reikšmingų neatitikimų, lyginant su savivaldybės administracijos ir biudžetinių įstaigų statistinėmis ataskaitomis, finansinės būklės ataskaitomis ir kitais pirminiais duomenimis, iš kurių turto ataskaitos buvo sudarytos.

            Patikrinimo metu nustatyta, kad patikslintos turto ataskaitos yra parengtos pagal teisės aktų reikalavimus, nustatytus savivaldybei nuosavybės teise  priklausančio turto ir patikėjimo teise valdomo valstybės turto ataskaitų sudarymui, jose nėra reikšmingų iškraipymų, lyginant su finansinių ataskaitų duomenimis, iš kurių šios ataskaitos buvo sudarytos.
            Išanalizavus Savivaldybės viešojo sektoriaus subjektų ir kitų kontroliuojamų subjektų patikrinimo rezultatus ir kontrolės užduočių metu nurodytus neatitikimus pažymima biudžetinių įstaigų ir savivaldybės administracijos pastangos operatyviai taisant pasitaikiusias klaidas turto ataskaitose. Taip pat nustačius, kad savivaldybei nuosavybės teise priklausančio turto ir patikėjimo teise valdomo valstybės turto 2012 metų  ataskaitose nurodyti neatitikimai, patikrinimo metu jie buvo ištaisyti, bei pateiktos patikslintos  turto ataskaitos bei  siekiant, kad neatitikimai nesikartotų ateityje, savivaldybės administracijai rekomenduojame: 

                 1.Siekiant užtikrinti teisingų ir tikrų duomenų atvaizdavimą ir išsamų savivaldybei nuosavybės teise priklausančio turto ir patikėjimo teise valdomo valstybės turto ir įsipareigojimų būklės atskleidimą turto ataskaitose, kurios atspindėtų savivaldybės viešojo sektoriaus subjektų finansinės būklės ataskaitų ir pirminių dokumentų duomenis iš kurių jos buvo sudarytos, peržiūrėti parengtas vidaus kontrolės procedūras ir sukurti papildomas efektyvesnes vidaus kontrolės procedūras, kurios padėtų išvengti klaidų turto ataskaitose.
                2. Savivaldybės tarybai pateikti patikslintą suvestinę savivaldybei nuosavybės teise priklausančio turto ir patikėjimo teise valdomo vastybės turto ataskaitą.
                3.Įregistruoti nekilnojamojo turto registre likusį neįregistruotą Savivaldybei priklausantį turtą. 
               4. Nepalikti  be kontrolės ilgalaikių skolų išieškojimo klausimo.
Savivaldybės kontrolierė

                                                  Zita Pranckevičienė

Su ataskaita susipažino:

Savivaldybės administracijos direktoriaus pavaduotojas                                     Ramūnas Noreika
Ūkio, turto ir kaimo plėtros skyriaus vyriausioji specialistė                                Nijolė Vaitkevičienė                                     

	
	


